**Շրի Կամալ Կուրամ Բասու** (բենգալերեն՝ কমল কুমার বসু, օգոստոսի 22, 1918(1918-08-22), Կալկաթա, Բենգալյան նախագահություն, Բրիտանական Հնդկաստան, Բրիտանական կայսրություն - հունվարի 21, 2013(2013-01-21), Կալկաթա, Հնդկաստան), հնդիկ կուսակցական, համայնքային և պետական գործիչ, 1985-1990 թվականներին Կալկաթայի քաղաքապետ։

Կենսագրություն
--------------

Կամալ Բասուն ծնվել է 1918 թվականի օգոստոսի 22-ին Կալկաթայում, Բրիտանական Հնդկաստան՝ առաջադիմական ունևոր ընտանիքում։ Նրա հայրը հայտնի հնդիկ քաղաքական գործիչ, 1914 թվականի Հնդկական ազգային կոնգրես կուսակցության նախագահ Բհուպենդրանատհ Բոսն էր։

Բասուն տնտեսության կուրսեր է անցել «Scottish Church College»-ում, քաղաքագիտության մագիստրոսի աստիճան է ստացել Կալկաթայի համալսարանում, իսկ արդյունքում իրավունքի կուրսեր է անցել նույն համալսարանում։ Իրավաբանական աստիճան ստանալուց աշխատել է իր պապիկի կողմից հիմնված *BN Basu & Co* փաստաբանական ընկերությունում։

### Հասարակաքաղաքական կարիերա

Դեռ երիտասարդ հասակում Բասուն ընդունվել է Հնդկաստանի կոմունիստական կուսակցություն՝ արդյունքում դառնալով Հնդկաստանի խորհրդարանի ստորին պալատի՝ Լոկ սաբհայի 1952-1957 թվականների համագումարի իր կուսակցության պատգամավորներից մեկը։ Պալատում երիտասարդ քաղաքական գործիչը ներկայացնում էր Կալկաթայի Դայմոնդ Հարբոր արվարձանում։ Չին-հնդկական սահմանային ընդհարումների ժամանակ 1962 թվականին հայտնիություն է ստացել՝ կուսակցության ընկերներին իրավաբանական օգնություն ցուցաբերելով, որոնք ձերբակալվել էին հնդկակակ կառավարությունների հանդեպ անլոյալության կանխավարկածով։

1964 թվականին Հնդկաստանի կումունիստական կուսակցության պառակտման ժամանակ ընդունվել է Հնդկաստանի մարքսիստական կոմունիստական կուսակցություն, որի անդամն է եղել ավելի քան 40 տարի։

Ակտիվ կապված է եղել «Սոլթ Լեյք Ստադիում»-ի շինանարության հետ (այժմ՝ Հնդկական երիտասարդության մարզադաշտ, որը Հնդկաստանում խոշորագույնն է, իսկ աշխարհում՝ երկրորդը)։

1985 թվականից մինչև 1990 թվականը եղել է Կալկաթայի քաղաքապետը։ Հայտնի է նախկին թագավորական «Shobhabazar Rajbari» պալատի ամբողջական ոչնչացման փրկության մեջ գլխավոր դերով։

2010 թվականին Կալկաթայի պատմաբան Դեբասիս Բոսի գլխավորությամբ հրատարակվել է նրա և նրա ընտանիքի ծագման մասին «*Kamal Kumar Basur Paribarik Prekshapat*» գիրքը։

### Մահ

Կամալ Բասուն մահացել է 2013 թվականի հունվարի 21-ին Կալկաթայում՝ 94 տարեկան հասակում։

Ծանոթագրություններ
------------------

1. 1 2  Basu,Shri Kamal Kumar - Members Bioprofile — Lok Sabha.
2. 1 2  Former Kolkata mayor Kamal Basu dead — Yahoo!, 2013.
3. 1 2  "Mayors of Kolkata" (in անգլերեն). Kolkata Municipal Corporation. Retrieved 2014 թ․ հունվարի 15.
4. 1 2 3 4 5  "Saviour of rajbati". *The Telegraph* (in անգլերեն). 2010 թ․ օգոստոսի 29. Արխիվացված է the original 2014 թ․ հունվարի 16-ին.
5. 1 2 3  "Former Kolkata mayor Kamal Basu dead". *Indo Asian News Service*. yahoo.com, 21 January 2013. Retrieved 2013 թ․ հունվարի 26.
6. 1 2 3 4  "Former Kolkata mayor Kamal Basu passes away". *Times News Network*. indiatimes.com, 22 January 2013. 2013 թ․ հունվարի 22. Արխիվացված է the original 2014 թ․ հունվարի 16-ին. Retrieved 2013 թ․ հունվարի 26.

Գրականություն
-------------

* Debasis Bose, *Kamal Kumar Basur Paribarik Prekshapat* (in Bengali), Kolkata, 2010.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2012219586 · VIAF: 305410142 · WorldCat VIAF: 305410142 |

 |